जेईई एडवांस्ड रिजल्ट कल सुबह 10 बजे जारी, कैटेगरी के हिसाब से होगी ऑल इंडिया रैंक की घोषणा
आईआईटी में एडमिशन का सपना देख रहे स्टूडेंट्स के लिए कल का दिन खास होने वाला है। कल, 18 जून, 2023 को जेईई एडवांस्ड एग्जाम के रिजल्ट जारी किए जाएंगे। आईआईटी गुवाहाटी अपने शेड्यूल के मुताबिक, कल सुबह 10 बजे रिजल्ट जारी करेगी। रिजल्ट के
आईआईटी में एडमिशन का सपना देख रहे स्टूडेंट्स के लिए कल का दिन खास होने वाला है। कल, 18 जून, 2023 को जेईई एडवांस्ड एग्जाम के रिजल्ट जारी किए जाएंगे। आईआईटी गुवाहाटी अपने शेड्यूल के मुताबिक, कल सुबह 10 बजे रिजल्ट जारी करेगा। रिजल्ट के साथ संस्थान द्वारा फाइनल आंसर-की भी रिलीज होगी। कैंडिडेट्स ऑफिशियल वेबसाइट jeeadv.ac.in पर रिजल्ट चेक कर सकेंगे।
आईआईटी गुवाहाटी रिजल्ट घोषित करने के बाद जेईई एडवांस्ड 2023 ऑफिशियल पोर्टल पर कैटेगरी के हिसाब से ऑल इंडिया रैंक (AIR) भी जारी करेगा। परीक्षा में शामिल होने वाले छात्रों को उनके रजिस्टर्ड मोबाइल नंबरों पर एक टेक्स्ट मैसेज भी मिलेगा।
हालांकि पर्सनल जेईई एडवांस्ड रैंक कार्ड उम्मीदवारों को नहीं भेजे जाएंगे। जेईई एडवांस्ड का रिजल्ट पेपर 1 और पेपर 2 दोनों में मिलने वाले अंकों के आधार पर तैयार किया जाता है। इस परीक्षा में 95 फीसदी उपस्थिति रिकॉर्ड हुई थी।
आर्किटेक्चर एप्टीट्यूड टेस्ट के लिए आवेदन कल से 
जेईई एडंवास्ड रिजल्ट घोषित होने के बाद आर्किटेक्चर एप्टीट्यूड टेस्ट (AAT) 2023 के लिए ऑनलाइन रजिस्ट्रेशन भी कल सुबह 10 बजे से शुरू हो जाएगा। इसके लिए उम्मीदवारों को 19 जून 2023 तक का मौका दिया जाएगा।